10 दिन बाद भी नहीं पकड़े गए डॉ. मीणा से अभद्रता करने वाले
चिकित्साकर्मियों ने एसपी एडीएम को ज्ञापन दिया
सीएचसीप्रभारी डॉ. समंदरलाल मीणा के साथ 15 दिसंबर को अभद्रता करने, जातिसूचक शब्दों से अपमानित करने, राजकार्य में बाधा उत्पन्न के आरोपियों को गिरफ्तार करने की मांग का मामला तुल पकड़ता जा रहा है। आरोपियों को गिरफ्तार करने की मांग को लेकर चार कर्मचारी संगठनों ने जुलूस निकालकर एसडीएम कार्यालय के बाहर प्रदर्शन किया तथा कलेक्टर के नाम एसडीएम कार्यालय में ज्ञापन देकर आरोपियों को गिरफ्तार करने की मांग की।
शिक्षक संघ राष्ट्रीय अध्यक्ष हेमराज चौधरी, मंत्री हरफूल मीणा, एससी, एसटी कर्मचारी संघ ब्लॉक अध्यक्ष रामपाल मीणा, राज्य कर्मचारी महासंघ अध्यक्ष हरिकिशन महावर, महामंत्री रामकिशन मीना, संयुक्त कर्मचारी महासंघ अध्यक्ष बाबूलाल शर्मा, ग्राम सेवक संघ उपाध्यकक्ष माताप्रसाद के नेतृत्व में चिकित्सा विभाग सहित अन्य विभागों के कर्मचारी पंचायत समिति के बाहर से नारेबाजी करते हुए जुलूस के रूप में एसडीएम कार्यालय पहुंचे। ज्ञापन में लिखा कि इस मामले में दस दिन गुजरने के बाद भी आरोपियोें को गिरफ्तार नहीं किया है। इसको लेकर कर्मचारियों अधिकारियों में भारी रोष व्याप्त है। ज्ञापन मेंं आरोप लगाया कि मामले की जांच में ढिलाई बरती जा रही है। इसलिए जांच अधिकारी बदला जावें। ज्ञापन में चेतावनी दी कि 48 घंटों में आरोपियों को गिरफ्तार नहीं किया तो उग्र आंदोलन किया जाएगा। इसकी समस्त जिम्मेदारी प्रशासन की होगी।
नैनवां. सीएचसी प्रभारी के साथ अभद्रता के मामले में प्रदर्शन करते चिकित्सा कर्मचारी।
बूंदी. चिकित्साकर्मियों ने नाराजगी जािहर की।
hin_Deva hin_Deva hin_Deva hin_Deva hin_Deva awa_Deva